open-index/open-wikipedia-markdown huggingface dataset:
Sør-Rondane (Dronning Maud Land)

:*«Sør-Rondane» har [[Sør-Rondane|flere betydninger]].*

**Sør-Rondane** er en ca. 200 km lang fjellkjede i Dronning Maud Land i Antarktis med topper på rundt 3&nbsp;000 moh. Fjellkjeden strekker i øst-vest-retning mellom Belgicafjella i øst og Carsten Borchgrevinkisen i vest, mens Nansenisen i sør utgjør en del av Antarktisplatået.

Sør-Rondane ble oppdaget og flyfotografert under Lars Christensens Thorshavnekspedisjon i februar 1937. Ytterligere flyfotografering ble gjennomført under Operasjon Highjump i 1946–47. Kart over deler av området, basert på de amerikanske flyfotografiene, ble utarbeidet av Norsk Polarinstitutt i 1957.

## Referanser




## Eksterne lenker
*
Likasi

**Likasi**, tidligere kjent som **Jadotville** eller **Jadotstad**, er en by i provinsen Haut-Katanga i den sørøstlige delen av Den demokratiske republikken Kongo. Byen har (pr. 2005) et innbyggertall på cirka 360&nbsp;000. Byens hovednæring er gruvedrift.
Laksefjordskatten

**Laksefjordskatten** er navnet på et arkeologisk funn som ble gjort sommeren 1929 i Vestre Eikvik i Laksefjorden i Finnmark. Samen Erik Johnsen fant under en stein på sin eiendom én stor og fem mindre gullringer, et gullsmykke og en armring av sølv sammen med noen beinrester. Han solgte skatten i 1929 til fiskeskipper og kaptein Lars Ask fra Ålesund for 5 kroner og to kasser sild. Ask solgte skatten videre i 1931 til Aalesunds Museum for 1050 kroner etter at den av Oldsaksamlingen var taksert til en metallverdi på 950 kroner, det er 408 gram gull i skatten. Man antar at gjenstandene er fra folkevandringstiden, vikingtiden eller tidlig middelalder.

## Omstridt
Skatten ble utstilt i Ålesund sommeren 2008. I 1970 var den utstilt på Tromsø Museum. Gamvik museum vil gjerne ha en kopi av skatten eller aller helst ha den tilbakeført til kommunen hvor den ble funnet. I utgangspunktet var loven slik da skatten ble funnet, at dette var Statens eiendom. Men det visste ikke finneren, så han solgte den. Og etter 80 år mener noen at Staten ikke kan ekspropriere funnet, kravet om statlig eierskap er foreldet. 

Allerede i 1938 tok arkeologen Guttorm Gjessing til orde for at funnet burde deponeres i Tromsø og beklaget at Tromsø Museum ikke hadde penger til å løse ut Laksefjordskatten, så den befinner seg derfor fremdeles i Ålesund. 

## Eksterne lenker
* ''Tre museer strides om Laksefjordskatten'' Artikkel i Sunnmørsposten 8. februar 2008 basert på en tekst fra NTB
Moelva (Lillesand)

**Moelva** (Maa Elv) er ei elv i Birkenes og Lillesand kommuner i Agder. Den har utspring fra Søndagsheia sør for Tveide i Birkenes og munner ut i Tingsakerfjorden øst for Lillesand sentrum. Store deler av den forlengst nedlagte jernbanen Flakkvannsbanen gikk i sin tid langs denne elva. Ved Helvetesfossen står den gamle steinbroa ennå på sin plass. Den ble restaurert av Statens vegvesen i 1993.

Moelva ble mye benyttet til bading på 1970-tallet.

## Vannkraft
Lillesand Elektrisitetsverk ble startet som et privat selskap i 1916. Det ble bygget stemmer (demninger) i alle sidevassdrag til Moelva, demning ved Helvetesfossen og rørgate ned til kraftstasjonen på Tingsaker. Denne hadde en turbin pa 150 hk, en generator på 125 kW og en oljetransformator på 7 kW, og leverte strøm til byen pluss distriktet Fossbekk – Øvre Tingsaker. Kraftstasjonen ble overtatt av Aust-Agder Kraftverk og nedlagt i 1970. 

## Fiske
Moelva er igjen sjøørretførende i den nederste delen. Det er Lillesand kommune som har stått for både tilrettelegging og rydding av elvebunnen samt bygd en terskelsdam i nedre del av vassdraget. Videre oppover er det også bygget fisketrapper og dammer i Moelva i 2004, slik at sjøørreten skal komme seg opp både Tingsakerfossen og Helvetesfossen. 

Planen var å åpne sjøørretfisket for publikum i 2006/2007. Den 23.august 2006 ble det imidlertid funnet store menger død ørret i nedre del av Moelva. Det var avrenning av surt vann til elva fra utbyggingsarbeidene på Storemyr industriområde som førte til fiskedøden.

## Referanser
Antoing

**Antoing** er en by og kommune i provinsen Hainaut i Belgia. Kommunen består av de tidligere kommunene Antoing, Maubray, Péronnes-lez-Antoing, Bruyelle, Calonne og Fontenoy.

## Historie
Slaget ved Fontenoy, et større militært slag under den østerrikske arvefølgekrigen fant sted i nærheten av den 11. mai 1745.

## Attraksjoner i Antoing
* Antoing borg, opprinnelig fra 1100-tallet, restaurert av Eugène Viollet-le-Duc på 1800-tallet. 

## Referanser

## Eksterne lenker
*
Oyrarbakki

**Oyrarbakki** (, dansk: *Ørebakke*) er en bygd på Færøyene. Den ligger ved Streymin, der Sundini, som skiller Eysturoy fra Streymoy, er på sitt smaleste. Det er veiforbindelse over Streyminbrua.

Kommuneadministrasjonen i Sunda kommuna ligger på Oyrarbakki. Her ligger også en kommunal barne- og ungdomsskole for bygdene langs Sundini.

Oyrarbakki ble bosatt så sent som i 1924, som en utflytterbygd fra Oyri.

En av pionérene i havbruket på Færøyene, Júst í Túni, begynte med lakse- og sildeoppdrett på Oyrarbakki i slutten av 1960-årene.

## Referanser


## Eksterne lenker
*
Dekorum

**Dekorum** (latin *decorum*) er innen klassisk litterær estetikk et begrep som angir hva som er passende, og i overført betydning hva som er sosialt passende i en situasjon. Å bryte med sjangerens gitte dekorum, kalles for stilbrudd.

Aristoteles behandler dekorum gjeldende retorikk og poetikk i sin *Poetikken*, på lik linje som Horatius gjør i *Ars Poetica*. Dekorum innebærer i denne sammenhengen hva som er en egnet stil i en gitt litterær kontekst, for eksempel at en komisk figur ikke passer i en tragedie. Stiler ble senere delt inn i tre nivåer i antikken: høystil, mellomstil og lavstil. Disse nivåene besatt ulike språkstiler, og burde ikke blandes, fastslo estetikken. De tre nivåene ble eksemplifisert med tre verker av Vergilius: *[[Aeneiden]], [[Georgica]]* og *[[Bucolica]]*, «Vergilius hjul», senere omdefinert som epikk (høystil), didaktikk (mellomstil) og pastoral (lavstil). Stilistisk sett var det et brudd å blande fra disse stilene. Lyrikken ble etter hvert den litterære formen som i størst grad avviker fra de andre, med ord og meningsinnhold som aldri forekommer i annen litteratur. I modernismen og senere har derimot denne estetikken blitt utfordret.

For dramaet har dekorum også omfattet hvilke handlinger som anses passende eller upassende for scenen, deriblant det fransk-klassiske kravet på de tre enhetene (tid, rom og handling).
William Boyce

**Willam Boyce** (1711–1779) var en engelsk førklassisistisk komponist.

Boyce var blant de svært få betydningsfulle engelskfødte komponister som virket i hans samtid.

## Biografi
Boyce sang i koret ved St. Pauls katedral. Etter stemmeskiftet studerte han musikk med Maurice Greene. I 1734 fikk han sin første profesjonelle stilling som organist ved Oxford Chapel, og han virket i en rekke lignende stillinger før han ble utnevnt til *Master of the King's Musick* i 1755 og deretter til organist ved Chapel Royal i 1758.

Boyce ble gradvis døv og sa derfor opp organistposten. 

I stedet arbeidet han på arbeidet på trebindsverket *Cathedral Music* som Maurice Greene hadde påbegynt. Verket gir en oversikt over komponister som William Byrd, Henry Purcell og Thomas Tallis og var i over hundre år standardverket om engelsk kirkemusikk på 1500-, 1600- og 1700-tallet.

## Musikk
Boyce skrev et stort antall kirkelige og verdslige vokalverk, oder, sanger, kantater  og sceneverk. Av instrumentalmusikk skrev han 8 symfonier, 15 triosonater, 12 overtyrer, 3 concerti grossi og klaververk.

Ved siden av Thomas Arne var Boyce en av svært få av tidens engelske komponister som tålte sammenligning med sine kontinentale kolleger. Til forskjell fra de fleste andre, klarte Boyce stort sett å unngå å bli påvirket av Georg Friedrich Händels musikk.

Etter William Boyces død falt musikken hans i glemsel. Først på 1900-tallet ble instrumentalmusikken, særlig symfoniene og kammermusikken, gjenstand for fornyet interesse.

## Referanser


## Eksterne lenker
* 
* 
* 
* 
*  Roger Slade: «William Boyce»  på websidene *Eighteenth Century English Music*
* 
* 
*
Kalvild Træsliperi

**Kalvild Træsliperi** i Lillesand var en fabrikk for produksjon av tremasse og senere også kartong.

## Eierskap
Fram til 1870-årene var Østre Kaldvell en vanlig gård med sagbruk og kvern oppe ved Savefossen. Ca. 1880 kjøpte brødrene Herlofson fra Arendal Kaldvellelva og vannrettighetene i Stigselvvassdraget med tanke på industrireisning. I 1889 kjøpte Iver Munthe Daae både gård, elv og rettigheter og bygde opp bedriften Kalvild Træsliberi.

Driften ble startet i 1889 med produksjon av tremasse. I 1913 overtok brødrene Wiborg bedriften og gården. I 1917 bygde Justus Wiborg det store huset på Øvre Kaldvell. Etter brødrene Wiborg har bedriften hatt flere eiere. 
Einar Rasmussens Rederier kjøpte Kalvild Tresliperi på slutten av 1940-tallet. I 1960 ble selskapet igjen solgt til Hunsfos fabrikker.

## Produksjon
Driften var basert på vannkraft. Fra Nedre Lonestem gikk det vannrenne til turbinen på fabrikken og tømmerrenne til Sliperihøen. Bak sliperiet sto Tørkebua. I 1920-åra ble det produsert brun og hvit tremasse  og brun lærpapp. Den brune lærpappen ble kjent som *Kalvildpappen*  og ble bl.a. brukt til emballasje for finere verktøy, i kofferter, som innlegg i skosåler og i møbelindustrien. 

I 1930-årene sysselsatte bedriften rundt 70 personer.  Driften tok slutt 1962. Sliperibygningen brant i 1974. I dag står kun en slipemaskin og et murgulv igjen der fabrikken lå.

## Senere bruk
I 1964 kjøpte Aust-Agder NKS hovedbygningen på Østre Kaldvell og omgjorde den til sykehjem. I 2007 ble Kaldvell Sykehjem solgt til Sparebanken Sør for bruk til både kurs og konferanser, og også som representasjonsbolig.

## Arkivet
Arkivet etter Kalvild Træsliperi befinner seg på Aust-Agder museum og arkiv i Arendal. Arkivet omfatter saksarkiv og regnskapsbøker, i hovedsak fra perioden 1950-1980. Det finnes også materiale etter Kalvild Træsliperi på Statsarkivet i Kristiansand. Dette ligger i arkivet etter Hunsfoss fabrikker. Her finnes materiale knyttet til lover for selskapet, korrespondanse, regnskap om eiendomsdokumenter. 

## Området
Demningen *Nedre Lonestemmen* ble restaurert i 1991. Den øvre delen av vannrenna er ennå intakt. Heldal stem ble anlagt allerede på 1500-tallet, den nåværende er fra 1886. Ved stemmen sto Heldal Sav og Heldals kverner. Husene på Savemyr og Savebakken ble bygd ca. 1820 av folk som arbeidet på saga. 

De øvre deler av vannrenna i Kaldvellelva er også senere restaurert i forbindelse med utviklingen av tur- og fiskeområdet.

Kaldvell har også flere populære turløyper i området rundt Kaldvellelva, med den for lokalbefolkningen godt kjente Kniben, det høyeste punktet på denne løypa, 94 moh. Her er det flott utsikt til alle kanter, med mulighet for "å skrive seg inn" når man først har nådd toppen.

## Eksterne lenker
* 
*
Tatjana Nikolajevna av Russland

**Storfyrstinne Tatjana Nikolajevna av Russland** (1897–1918) var den andre datteren av tsar Nikolaj II og hans kone Aleksandra.

Tatjana hadde fire søsken. Olga var den eldste, og etter henne fulgte Tatjana, Maria, Anastasia og søstrenes eneste bror Aleksej. Tatjana hjalp de russiske soldatene under første verdenskrig sammen med Olga og moren. Tatjana ble henrettet av bolsjevikene  i Jekaterinburg den 17. juli 1918, sammen med sin familie. Kroppene deres ble senere brent.

I flere tiår etter mordene ble det ofte antydet at en eller flere av familien på en eller annen måte skal ha overlevd attentatet. Tsar-familien ble funnet og identifisert i en massegrav som ble oppdaget i en skog utenfor Jekaterinburg – og gravd opp i 1991. Men hypotesene fortsatte, fordi to kropper manglet fra graven. En av de som manglet var Aleksej Nikolajevitsj, kronprins av Russland, og en av søstrene enten Anastasia Nikolajevna eller Maria Nikolajevna av Russland.

Men i august 2007 kunngjorde en russisk arkeolog oppdagelsen at skjelett-rester etter to personer skal ha blitt funnet i en annen grav, i nærheten av Jekaterinburg. Arkeologene mener at disse skjelettene sannsynligvis stammer fra en gutt som var mellom 10 og tretten år når han døde, og en ung kvinne som sannsynligvis var mellom 18 og 23 år gammel. Videre undersøkelser mener at levningene tilhørte tsarevitsj Alexei og en av søstrene hans.https://web.archive.org/web/20080501043005/http://news.yahoo.com/s/ap/20080430/ap_on_re_eu/russia_czar_s_family

## Referanser


## Eksterne lenker
*
Maria Nikolajevna av Russland

**Storfyrstinne Maria Nikolajevna av Russland** (1899–1918) var den tredje og nest yngste av døtrene til tsar Nikolaj II og hans kone Aleksandra.

Maria hadde fire søsken. Olga var den eldste, og etter henne fulgte Tatjana, Maria, Anastasia og søstrenes eneste bror Aleksej. Hun ble henrettet av bolsjevikene i Jekaterinburg den 17. juli 1918, sammen med resten av sin familie.

I flere tiår (til alle likene ble funnet og identifisert) var det mange som trodde at en eller flere av familien på en eller annen måte kan ha overlevd attentatet. Flere mennesker har kommet frem og påstått at det var de gjenlevende medlemmer av Romanov-familien etter attentatene. I 1991 ble skjelett, antatt å stamme fra den keiserlige familien og deres tjenere, endelig gravd opp fra en massegrav i en skog like utenfor Jekaterinburg. Graven hadde egentlig blitt funnet nesten et tiår tidligere, men dette ble holdt skjult på grunn av kommunistene som fremdeles kontrollerte Russland når graven opprinnelig ble oppdaget.

Men Alexei Nikolajevitsj, og enten Anastasia Nikolajevna eller Maria Nikolajevna manglet fra gravplassen hvor resten av familien og deres tjenere lå. Men den 23. august 2007 kunngjorde imidlertid en russisk arkeolog at to skjeletter skal ha blitt oppdaget i en annen grav utenfor Jekaterinburg. Arkeologene sa at skjelett-restene mest sannsynlig stammet fra en gutt som var mellom 10 og tretten år når han døde. Samt en ung kvinne som var mellom 18 og 23 år gammel. Det ble antatt at disse skjelett-restene tilhørte Alexei, og enten Anastasia eller Maria. http://edition.cnn.com/2009/WORLD/europe/03/11/czar.children/index.html 

## Referanser
Andromeda-trusselen

***Andromeda-trusselen*** (originaltittel: *The Andromeda Strain*) er en amerikansk science fiction-thriller og katastrofefilm fra 1971 regissert av Robert Wise. Filmen handler om noen forskere som sendes ut i ørkenen for å jobbe ved et hemmelig underjordisk forskningslaboratorium. Forskningobjektet er et dødelig virus som har utryddet en landsby og som myndighetene tror kommer fra verdensrommet. Hovedrollene spilles av Arthur Hill, James Olson, Kate Reid og David Wayne. Filmen er basert på Michael Crichtons roman *[[The Andromeda Strain (bok)|The Andromeda Strain]]*, fra 1969. Filmen avviker lite fra boka.

*Andromeda-trusselen* var den første filmatiseringen av Michael Crichtons bøker.

## Handling
En militær satellitt faller ned i nærheten av den isolerte landsbyen Piedmont i New Mexico. Like etter dør nesten hele befolkningen av en mystisk sykdom, og bare en eldre mann og et spedbarn overlever. En ekspertgruppe blir sendt for å finne ut hva som har skjedd i landsbyen, og det blir etterhvert klart at satellitten var bærer av et ukjent, dødelig virus fra verdensrommet. De to overlevende bringes så til det topphemmelige underjordiske forskningslaboratoriet "Wildfire" i Nevadaørkenen for videre granskning. En forskergruppe på fire får i oppdrag å løse gåten rundt den dødelige mikroben som har fått kodenavnet "Adromeda".

Konflikter oppstår når forskerne oppdager at Wildfire er et laboratorium som forsker på biologiske våpen.

## Om filmen

### Popularitet og økonomi
*Andromada-trusselen* ble en moderat publikumsuksess i USA hvor den ble sett av 7,5 millioner, og innbrakte $12,4 millioner. Den havnet på 15-plass over de mest innbringende filmene i USA i 1971.

Produksjonskostnadene var på $6,5 millioner.

### Anmelderne
Den ble ganske godt mottatt av anmelderne. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

''VGs'' anmelder gav den terningkast fire og skrev: «Teknisk-vitenskapelig gyser — spennende og nifs, men troverdig om en av de gåter våre vitenskapsmenn kan få å løse».

### Priser
Filmen ble nominert til Oscar i kategoriene beste klipp og beste Art Direction-Set Decoration. Den ble også nominert til en Golden Globe (beste musikk) og en Hugo Award (beste dramatiske produksjon).

### Innspilling
Laboratoriet Wildfire kostet over 300 000 dollar å lage og ble beskrevet som det mest detaljerte filmsettet noen sinne. 

Filmen ble innspilt i Red Rock Canyon State Park i California og Shafter i Texas.

### Annet
I 2008 kom en miniserie i to deler produsert for TV-kanalen A&E. Den var regissert av Mikael Salomon, mens Ridley Scott og Tony Scott var involvert på produsentsiden.

## I rollene

*

## Referanser


## Eksterne lenker
* 
* Hjemmeside til Crichton  (om boka og filmen)
Borgerlig offentlighet

***Borgerlig offentlighet*** er den tyske filosofen og sosiologen Jürgen Habermas' mest kjente verk. Verket var Habermas doktorgradsavhandling og utkom på tysk første gang i 1962. Boka drøfter hvordan offentligheten utviklet seg i Vest-Europa fra 1700 til 1900-tallet. Den er et av de hyppigst siterte verk innen sosiologi og andre samfunnsvitenskaper. 

Ifølge professor Rolf Hobson er det bred enighet blant forskere at før demokratiseringen i Europa fra slutten av 1700-tallet var det en endring i kulturen som åpnet for dette. Den studien av dette som har hatt størst innflytelse  er Habermas' verk om *Borgerlig offentlighet*. Habermas anså at den nye offentlige opinion i hovedsak var kritisk til myndighetene, men professor Tim Blanning hevder at det kunne virke begge veier. I Frankrike før revolusjonen ble offentligheten gradvis mer kritisk til monarkiet, mens i Storbritannia økte monarkiets anseelse, ved at det tilpasset seg endrede forventninger.

## Referanser


## Kilder
* 
*  
* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6
Bernard Hopkins

**Bernard Hopkins** (født 15. januar 1965) er en amerikansk bokser. Han bokser i klassen mellomvekt, og var verdensmester i ti år. 

Han vant sin første tittelkamp 29. april 1995, da han slo Segundo Mercado i kampen om IBF-beltet. 14. april 2001 vant han over WBC-mester Keith Holmes. 29. september samme år slo han ut WBA-mester Felix Trinidad. Han ble kåret til *Fighter of the Year 2001* av Ring Magazine og World Boxing Hall of Fame. I 18. september 2004 møtte han WBO-mester Oscar de la Hoya, og vant på knockout. Han ble den første bokseren noen sinne til å inneha beltene til alle de fire store bokseorganisasjonene.

16. juli 2005 tapte han alle titlene til Jermain Taylor. Det var den første kampen han tapte på tolv år.

Kallenavnet hans er «The Executioner».

## Referanser


## Eksterne lenker
*
Myten om Sisyfos

***Myten om Sisyfos: Essay om det absurde*** (fransk: *Le mythe de Sisyphe*) er et av den fransk-algeriske forfatteren og filosofen Albert Camus' mest kjente verk. Det er et filosofisk essay som ble første gang utgitt på fransk i 1942. 

Camus er opphavsmann til absurdismen. Det absurde ligger i kontrasten mellom det fundamentale, menneskelige behov for å se mening i tilværelsen og universets «urimelige stillhet» som svar. Camus hevdet at erkjennelsen av det absurde ikke rettferdiggjør selvmord, men i stedet fordrer et opprør. I de tre første kapitlene peker han ut ulike tilnærminger til det absurde liv. I det siste kapittelet sammenligner Camus det absurde i menneskers liv med situasjonen til Sisyfos, en figur fra gresk mytologi, som ble dømt til å gjenta den meningsløse oppgaven å rulle en stein opp et fjell, bare for så se den ramle ned igjen, til evig tid. Essayet konkluderer med at «Strevet opp mot høydene er i seg selv nok til å fylle et menneskes hjerte. Man må anta at Sisyfos var lykkelig.»

## Referanser


## Litteratur
* *Myten om Sisyfos* første gang utgitt i Cappelens upopulære skrifter # 20 i 1953
* *Myten om Sisyfos: essay om det absurde* Bokklubbens kulturbibliotek 2002 ISBN 82-525-3750-2
Den internasjonale havrettsdomstolen

**Den internasjonale havrettsdomstolen**, eller **Det internasjonale havrettstribunalet**, (engelsk: *International Tribunal for the Law of the Sea*; fransk: *Tribunal international du droit de la mer*) er en internasjonal domstol med sete i Hamburg, som ble opprettet i 1982 på grunnlag av FNs havrettskonvensjon.

Domstolens 21 dommere velges av konvensjonens medlemsland. Den startet sitt arbeid i 1996.
Domstolens president fra og med oktober 2008 er den kappverdiske folkerettseksperten José Luis Jesus.

Mens den internasjonale domstolen i Haag utelukkende tar seg av saker der partene er stater og i så henseende utgjør en konkurrerende myndighet hva havrettslige stridsspørsmål angår, kan ITLOS under bestemte forutsetninger også påkalles av privatpersoner og internasjonale organisasjoner. Domstolen er således åpen også for andre enn havrettskonvensjonens medlemsstater. Dette er imidlertid en mulighet som så langt ikke har spilt noen rolle i domstolens virksomhet.

ITLOS fikk innvilget observatørstatus i FNs generalforsamling i og med generalforsamlingens resolusjon 51/204 av 17. desember 1996, og har således anledning til å delta i forsamlingens møter når saker som berører havretten står på dagsordenen.

## Domstolens bygning i Hamburg
Bygningen ble oppført mellom 1997 og 2000 ved bredden av Elben i bydelen Nienstedten i Hamburg, og ble overlevert 3. juli 2000 ved overrekkelse av nøkkelen til FNs daværende generalsekretær Kofi Annan. Byggekostnadene på 123 mill. D-mark ble fordelt med 80% på den tyske stat og 20% på delstaten Hamburg. (En fredet bygning – ’’Schröder’sche Villa’’ – som allerede befant seg på tomten ble bevart og integrert i det nye anlegget.) Driftskostnadene dekkes av FN.

## Se også
* Havrett
* Den internasjonale domstolen

## Referanser


## Litteratur
* Wasum-Rainer, Susanne / Schlegel, Daniela: *The UNCLOS Dispute Settlement System: between Hamburg and The Hague*, in: German Yearbook of International Law 48 (2006) S. 187–222.
* Rah, Sicco / Wallrabenstein, Tilo: *The International Tribunal for the Law of the Sea and Its Future*, in:  Ocean Yearbook 21 (2007), pp. 41–67.
* Christoph F. Bornhorn: *Der Internationale Seegerichtshof. Flaggschiff oder Geisterschoner?* Berlin 1999. ISBN 3980391159.
* Moritz Karg: *IGH vs. ISGH. Die Beziehung zwischen zwei völkerrechtlichen Streitbeilegungsorganen*. Baden-Baden 2005. ISBN 3832914455.

## Eksterne lenker
* Offisiell webside for ITLOS (engelsk, fransk)
* Den internasjonale stiftelsen for havrett (engelsk, tysk)
* United Nations Convention on the Law of the Sea
Malajube

**Malajube** er en franskspråklig, canadisk rockegruppe som holder til i Montréal.

Canadian Broadcasting Corporation har beskrevet bandet som et av få Québec-grupper som har hatt suksess i den engelskspråklige delen av Canada, selv om ingen av sangene er på engelsk.

## Diskografi
* *[[Le Compte complet]]*, 2004
* *[[Trompe-l'oeil (album)|Trompe-l'œil]]*, 2006
* *[[Labyrinthes]]*, februar 2009
* *[[La Caverne]]*, 2011

## Referanser


## Eksterne lenker
* 
* Malajube på MySpace
Leggsår

**Leggsår** er sår på leggen som skyldes dårlig blodsirkulasjon i venene i leggene på grunn av åreknuter, ødelagte veneklaffer eller tidligere gjennomgått årebetennelse, f.eks. under graviditet.

Det er først og fremst mennesker over 60–70 år, både kvinner og menn, som får venøse leggsår.

## Se også
*Kronisk venøst leggsår

## Eksterne lenker
* Leggsår i Pasienthåndboka
Cook Island (Sør-Sandwichøyene)

**Cook Island** er en ubebodd øy i øygruppen Sør-Sandwichøyene, som administreres av det britiske oversjøiske territoriumet Sør-Georgia og Sør-Sandwichøyene. Cook Island utgjør den sørlige delen av Sør-Sandwichøyene sammen med Bellingshausen Island og Thule Island under navnet Southern Thule.  

Øya ble oppdaget i 1775 av James Cook og ble navngitt Cook Island under en russisk ekspedisjon under ledelse av Fabian Gottlieb von Bellingshausen i 1819-20.

## Referanser
Cook Island

**Cook Island** kan vise til:

* Cook Island (Sør-Sandwichøyene) – øy i øygruppen Sør-Sandwichøyene
* Cook Island (New South Wales) – øy i New South Wales i Australia
* Cookøyene – øygruppe i Stillehavet
Thule Island

**Thule Island**, også kjent som **Morrell Island**, er ei ubebodd øy i øygruppen Sør-Sandwichøyene, som administreres av det britiske oversjøiske territoriumet Sør-Georgia og Sør-Sandwichøyene. Thule Island utgjør den sørlige delen av Sør-Sandwichøyene sammen med Cook Island og Bellingshausen Island under navnet Southern Thule.  

Øya ble oppdaget i 1775 av James Cook og har fått sitt navn fra gresk mytologis Thule etter øyas avsidesliggende beliggenhet.

Argentina etablerte forskningsstasjonen *Teniente Esquivel* i Ferguson Bay på sørkysten av øya 25. januar 1955 i forbindelse med sitt suverenitetskrav på øygruppen. Forskningsstasjonen ble evakuert i januar 1956 på grunn av et vulkanutbrudd. I 1976 ble en forskningsstasjon, Corbeta Uruguay, etablert på lesiden av øya (sørøstkysten). Britene oppdaget den argentinske stasjonen i 1976 og protesterte via diplomatiske kanaler. Stasjonen ble okkupert av britene etter Falklandskrigen og deretter fjernet 20. juni 1982.
Sebastian Warholm

**Sebastian Warholm** (født 1995) er en norsk skuespiller fra Oslo. 

## Skuespillerkarriere
Som barn spilte Warholm rollen som Nure i *[[Linus i Svingen]]* og *[[Jul i Svingen]]*, og var en av programlederne i *[[Barnas supershow|Barnas Supershow]]*. på NRK. Etter «Svingen»-rollen medvirket han i en rekke andre tv- og filmprosjekter. Han hadde en sentral rolle i NRK-serien ''Himmelblå'', og medvirket i filmen *Full pakke*. Han ga også stemme til figuren Russell i Pixar-animasjonsfilmen ''Se opp!'' 

Han har også spilt Edwin i musikkvideoen til The BlackSheeps sin låt med samme navn. I 2014 og 2015 var Warholm skuespiller i Nissenrevyen. 

Etter videregående skole tok Warholm utdannelse ved skuespillerlinjen ved Teaterhøgskolen, som er en del av Kunsthøgskolen i Oslo.

I februar 2023 spilte Warholm en av hovedrollene i Brageteaterets oppsetning *Stor cis-energi*.

## Filmografi
### Skuespiller
* 2004: *[[Linus i Svingen]]* (tv-serie) – Nure
* 2006: *[[Jul i Svingen]]* (julekalender/tv-serie) – Nure
* 2008–2010: *[[Himmelblå]]* (tv-serie) – Robin
* 2012: *[[Å snu seg mot solen]]* (kortfilm) – Lennart
* 2013: *[[Oppdageren]]* (kortfilm) – Wilhelm
* 2014: *[[Ingen grunn til panikk]]* (tv-serie) – Sebastian Warholm
* 2018: *[[Match]]* (tv-serie) – Sebastian

## Referanser


## Eksterne lenker
*
Hanestad

**Hanestad** er et sogn og ei grend i Rendalen kommune i Østerdalen, ca. 266 kilometer fra Oslo. Hanestad ligger i Glåmas dalføre mellom Atna og Alvdal, og er den eneste delen av Rendalen kommune som ikke ligger i Renavassdraget.

På Hanestad finnes Hanestad stasjon, bensinstasjon/servicesenter, vertshus, Bjøntegaard leirskole og Hanestad kirke. Befolkningen har gått ned fra 70 personer i 1999 til 40 i 2017. Rørosbanen, Glåma og riksvei 3 passerer gjennom bygda. 

Seks kilometer nord for Hanestad renner Tegninga ut i Glåma, her kan man finne vannfallet Tegningfallet. Tyve kilometer nord for Hanestad ligger Jutulhogget, en av Nord-Europas lengste canyoner. 

## Referanser




## Eksterne lenker
* Hanestad – Østerdalens perle
* Hanestad i Østerdalen
Tony Laureano

**Tony Laureano** er en black metal-trommeslager opprinlig fra Puerto Rico. Han har spilt for mange band, deriblant Dimmu Borgir, Nile, Angelcorpse, Malevolent Creation, God Dethroned, Acheron, Aurora Borealis, Belphegor, Nachtmystium, 1349 og Brujeria.

## Diskografi
### [[Naphobia]]
**[[Of Hell]]* (1995)
### [[Aurora Borealis (band)|Aurora Borealis]]
**[[Mansions Of Eternity]]* (1996)
**[[Relinquish (album)|Relinquish]]* (2005)
### [[Acheron (band)|Acheron]]
**[[Those Who Have Risen]]* (1998)
### [[Angelcorpse]]
**[[The Inexorable]]* (1999)
### [[God Dethroned]]
**[[Ravenous (album)|Ravenous]]* (2001)
### [[Internecine]]
**[[Book Of Lambs]]* (2002)
### [[Nile]]
**[[In Their Darkened Shrines]]* (2002)
### [[Malevolent Creation]]
**[[Conquering South America]]* (2004)
### [[Nachtmystium]]
*** (2008)
Lena Kristin Ellingsen

**Lena Kristin Ellingsen** (født 1980) er en norsk skuespiller fra Saltdal i Nordland.

Hun ble uteksaminert ved Statens teaterhøgskole i 2004, og har også gått musikkteater-/artistlinjen ved Bårdar Akademiet, der hun gikk ut i 2001. Hun har vært gift med skuespiller Trond Fausa Aurvåg siden 16. august 2014.

Etter utdanningen har hun jobbet ved Riksteatret, Oslo Nye Teater, Det norske teatret og Teatret Vårt i Molde, før hun fikk rollen som Karoline i *[[Himmelblå]].* Hun fikk prisen for beste kvinnelige skuespiller for sin rolle i *[[Himmelblå]]* under Gullruten 2009. Utover høsten 2009 var også hun blant annet med i konkurransen «Camp Senkveld» i programmet *[[Senkveld med Thomas og Harald]]* på TV 2. Hun vant også kremtoppen 2009.

I 2021 spilte hun Erle Butenschøn i *[[Kristiania magiske tivolitheater]]*.

Ellingsen fikk i 2026 fast ansettelse ved Nationaltheateret.

## Priser og utmerkelser
I 2015 vant hun Heddaprisen for beste kvinnelige medspiller for rollene som Belinda og heksa i *Musikklab vol. 4:* *[[Dido og Aeneas|Dido + Aeneas]]* av Henry Purcell og Nahum Tate. Dette var roller i en oppsetning på Torshovteatret som ble til i et samarbeid mellom Nationaltheatret og Den Norske Opera & Ballett; Sigrid Strøm Reibo var regissør for forestillingen. Heddaprisens jury uttalte følgende om rolleprestasjonen:Vinneren av prisen for beste kvinnelige medspiller kjennetegnes av en scenisk utstråling som både speiler og utdyper handlingen. I rolletolkningen lykkes hun med en særpreget og rolig tilstedeværelse som både skaper et eget scenisk rom og lar publikum se handlingen gjennom henne. Med uanstrengt musikalitet i en krevende utfordring står hun fram som en verdig vinner.

## Referanser




## Eksterne lenker
* 
* Lena Kristin Ellingsen hos Filmweb
Ketil Kivedahl

**Ketil Kivedahl** (født 1. november 1955, død 28. november 2015) var en norsk økonom og næringslivsleder. Fra 2003 var han administrerende direktør i TDC Norge, tidligere *TDC Song Norge AS*. Forut for dette var Kivedahl administrerende direktør i Xerox Norge.

## Eksterne lenker
* Computerworld  – «TDC Song skifter navn».
Postboks

**Postboks** er en personlig og stasjonær postkasse til utleie hos postvesenet. Leietaker blir tildelt en boks med tilhørende nøkkel og unikt nummer. Tradisjonelt brukes postbokser av bedrifter som mottar store postmengder fordi det er en rasjonell funksjon.

Bruk av postboks muliggjør forsendelse av post til mottakere som ønsker å anonymisere sin identitet.

## Pakkebokser
Rundt 2020 startet enkelte postforetak som PostNord og Posten Norge med innføring av postbokser for pakker kalt «pakkebokser». Disse er ikke personlige, men tildeles digitalt ved behov og kan låses opp med mottakerens mobiltelefon når tid som helst hele døgnet.

## Se også
* Oppbevaringsboks
* Bankhvelv og bankboks

## Referanser
André Kvebek

**André Kvebek** (født 1980) kjent under artistnavnet **Tjalve**, 
er en norsk black metal-musiker. Han var en av grunnleggerne av 1349, 
og var gitarist i 1349 fra 1997 til 2006. Han sluttet i 1349 for å fokusere på sitt nye band Pantheon I som gitarist og vokalist. Han var også livegitarist i bandet Sarkom i 2008.

I 2011 ble han hyret inn som live gitarist i Den Saakaldte, men ble fort fast medlem etter noen få konsert-festivaler. I 2014 ble han kontaktet av Gamma-Glimt, om å medvirke i deres dokumentar; Black hearts som bassist for bandet From The Vastland. Fra 2014 er han vokalist i Horizon Ablaze.

I 2015 Ble han med i prosjektet himmelraate, og har gjort all gitar og vokal på deres første singel. 

## Diskografi
### [[1349 (band)|1349]]
* *Chaos Preferred* (demo, 1999)
* *[[1349 (EP)|1349]]* (EP, 2001)
* *[[Liberation]]* (studioalbum, 2003)
* *[[Beyond the Apocalypse]]* (studioalbum, 2004)
* *[[Hellfire (1349-album)|Hellfire]]* (studioalbum, 2005)

### Pantheon-I
* *Demo MMIII* (demo, 2003)
*  *Pantheon-I* (EP, 2004)
* *Atrocity Divine* (studioalbum, 2006)
* *[[The Wanderer And His Shadow]]* (studioalbum, 2007)
* *[[Worlds I Create]]* (studioalbum, 2009)
* *From The Abyss They Rise*

### Horizon Ablaze
* *Dødsverk*
* The Weight of a Thousand Suns

### Den Saakaldte
* *Kapittel II - Faen i helvete* (studioalbum)
* *Den Saakaldte/Horna*  (Split med Horna) 
* *Old Demons Rise*  (Split med Varathron)
* *Diabolicum Est*  (Split med Principality of Hell)

### From The Vastland
* *Temple Of Devas*
* *Chamrosh*

### Svartelder
* *Askebundet*  (EP, 2015)
* *Pyres*  (Studioalbum, 2015)

## Referanser
Olav Bergene

**Olav Bergene** (født ) er kjent som Ravn, vokalist i black metal-bandet 1349. Han har vært med bandet fra sin start i 1997 etter at hans tidligere band Alvheim ble oppløst. Han har fungert som produsent for 1349 i en årrekke. Han har også vært gjestemusiker på et av albumene til Celtic Frost.

## Diskografi
### [[1349 (band)|1349]]
* *Chaos Preferred* (demo, 1999)
**[[1349 (EP)|1349]]* (EP, 2001)
* *[[Liberation]]* (studioalbum, 2003)
* *[[Beyond the Apocalypse]]* (studioalbum, 2004)
* *[[Hellfire (1349-album)|Hellfire]]* (studioalbum, 2005)

### [[Celtic Frost]]
* *[[Monotheist]]* (studioalbum, 2006)

## Kilder
'''Øl, liksminke og Lords of Chaos''. Artikkel hos musikknyheter.no
'1349's Lead Singer Breaks Down the Finer Points of Black Metal 1349's Lead Singer Breaks Down the Finer Points of Black Metal. Artikkel hos miaminewtimes.com
*Om Olav Bergene hos imdb.com
*Olav Bergene hos discogs.no
Fotballklubben Voss

**Fotballklubben Voss** (FBK Voss) fra Voss i Hordaland er en fotballklubb stiftet i 1921. Klubbens herrelag spiller i 4. divisjon, mens kvinnelaget spiller i 3. divisjon. FBK Voss har 23 lag i forskjellige årsklasser og totalt over 40 lag. Klubben har over 700 medlemmer og fylte 100 år i 2021.

## Voss Cup
FBK Voss arrangerer hvert år Voss Cup, som er Norges største barnefotballturnering. Turneringen samler over 700 lag og 8000 spillere fordelt på rundt 1400 kamper. Voss Cup startet i 1991 og blir spilt i sentrum av Voss i juni. I 2020 ble turneringen avlyst grunnet Koronapandemien, men det ble i 2021 avholdt en nedskalert og lokal utgave av cupen.
## Herrelaget
FBK Voss ble dannet den 26. september 1921 etter at fotballspillere brøt ut fra Turnforeningen Bjart, der de hadde blitt tatt opp etter at klubbene Voss Ballklubb og Kjapp ble nedlagt. Fotballklubben Voss ble store lokalt relativt tidlig, og vant syv kretsmestre på rad fra 1924. Imidlertid har det vært mer beskjedent på nasjonalt nivå. Topplasseringen er det tredje øverste nivå i 1975–1977 i serie, og 4. runde i cupen i 1946.  

I 1999 kom herrelaget på 4.-plass i 4. divisjon avd. 2, og hadde bare en gradvis framgang fram til de i 2001 kom på andreplass og rykket opp til 3. divisjon. Der forble de en middelhavsfarer fram til de i 2005 vant serien, men tapte opprykkskampen mot Askøy. Siden det har Voss tilhørt den øvre delen av 3. divisjon uten helt å klare opprykk. I 2010 vant FBK Voss avdelingen sin, men tapte opprykkskampene mot Austevoll. I 2013, rykket klubbens herrelag ned i 4. divisjon. 

## Kvinnelaget
Kvinnelaget ble stiftet i februar 1980 etter vedtak på årsmøtet måneden før. Laget gikk mye opp og ned i tabellene de første sesongene. Laget har i de siste ti årene spilt i den nest øverste og den tredje øverste divisjonen. I 1999 spilte Voss om opprykk til Toppserien, men tapte for Larvik sammenlagt etter uavgjort mot dem og Medkila. Siden det gikk det nedover, og da den landsdekkende 1. divisjon ble startet i 2001, var det uten Voss. Voss holdt seg i 2. divisjon fram til 2007, da de rykket opp. I sin første sesong i norsk 1. divisjon var de med på å avgjøre opprykkskampen gjennom å slå favoritten Medkila. Selv havnet Voss på 7.-plass, og unngikk nedrykk som resultat av den siste kampen.

## Supporterklubb
Supporterklubben til FBK Voss blir kalt «Smalahoveberget», og ble opprettet til opprykkskampene mot Austevoll i 2010. 

## Referanser


## Eksterne lenker
* 
*
Marion Rolland

**Marion Rolland** (født 17. oktober 1982 i Saint-Martin-d'Hères) er en fransk alpinist. Hun kjører hovedsakelig disiplinene utfor og super-G.

Hun debuterte i verdenscupen 30. januar 2004 i utforrennet i Haus im Ennstal. Om lag ett år senere, 26. februar 2005, oppnådde hun en overraskende 12.-plass i utforrennet i San Sicario, og tok sine første verdenscuppoeng.

Hun deltok under VM 2009 i Val-d’Isère med gode resultater. I utforrennet ble hun beste franske deltaker med femteplass. I super-G ble hun nr. 16 og i superkombinasjonen nr. 18.

I VM i alpint 2013 i Schladming tok hun gull i utfor. Det var første gang en fransk kvinne tok gull i utfor i VM siden Marielle Goitschel i VM i alpint 1966.

## Pallplasseringer i verdenscupen

## Referanser


## Eksterne lenker
*
Barnet er født

**Barnet er født** er et musikkalbum av Anne Marie Kvien. Det er en juleplate, det er bare en av sangene på den som ikke er relatert til julen, det er nr. 6, *La meg få tenne et lys*, som kan brukes til alle tider av året. 

## Sporliste
# «Barnet er født» – Tekst og melodi: Anne Marie Kvien
# «Glade jul» – Tekst: B.S. Ingemann, Melodi: Franz Gruber
# «En stjerne skinner i natt» Tekst: Eyvind Skeie. Melodi Tore W. Aas
# «Når julen er her» – Tekst: Ragnwei Axellie, til norsk ved Anne Marie Kvien. Melodi: Anne Marie Kvien
# «Romjulsdrøm» – Tekst: Alf Prøysen. Melodi: Thoralf Borg
# «La meg få tenne et lys» Melodi: Bernhard Flies Trad
# «Himlen i min favn» Tekst: Erik Hillestad. Melodi: Carola Häggkvist
# «Det lyser i stille grender» Tekst: Jakob Sande. Melodi: Lars Søraas d.y.
# «Julbrev från Sverige» Tekst: Ragnwei Axellie. Melodi: Anne Marie Kvien
# «Marias guttebarn» Tekst: Jester Hairston til norsk ved Lars Kilevold
# «Jeg synger julekvad» Tekst: M.B. Landstad. Melodi: Latinsk julehymne fra 13. århundre («In dulci jubilo»)
# «Deilig er jorden» Tekst: B.S. Ingemann

## Medvirkende
Plata er gitt ut på Grappa Musikkforlag i 2007 og har benevnelsen GRCD 4274. Den er innspilt i Allegro Studio og Fagerborg Studio, hvor den også er mikset av Per Sveinson og Pete Knutsen, han spiller tangentinstrumenter, gitar og bass. Steinar Larsen spiller gitar, Thor Andreassen spiller trommer. I koret finner vi Hilde Heltberg, Åshild Stensrud og Per Øystein Sørensen. Strykere er Kristin Skjjølaas, Arne Jørgen Øian, Einy Langmoen og Ole Eirik Ree. Fløyte: Anne Karine Hauge Rønning. Obo: Ingrid Uddu. Plata er arrangert og produsert av Pete Knutsen. 

## Eksterne lenker
Lars Larsen (black metal)

**Lars Larsen** (født 1974) er en norsk black metal-musiker kjent under artistnavnet «Balfori». 

Larsen var medlem og spilte gitar i bandet 1349 fra 1997 til 1998. Fra 1998 var han vokalist i bandet Lunaris som utgav albumene *... The Infinite* i 2002 og *Cyclic* i 2004. Etter noen års pause kom de med EP-en *Incivility* i 2011.

## Referanser


## Eksterne lenker
*
Hver tiende mann måtte dø

***Hver tiende mann måtte dø*** er en dokumentarbok av den norske forfatteren Per Hansson, utgitt i 1967. Boka forteller om krigsseilernes erfaringer under annen verdenskrig. 

Hansson hadde allerede skrevet flere dokumentariske bøker fra krigen. Han var journalist i Dagbladet, og hadde skrevet flere artikler for å skape forståelse for de torpedotruedes situasjon. En av Hanssons hovedkilde til boka var Leif Heimstad.

Historien er til dels skrevet nokså nær en fortellende sakprosasjanger. 

Boka spilte en betydelig rolle for å skape forståelse for krigsseilernes påkjenninger, og de senskader de led av

## Referanser


## Eksterne lenker
* ''Hver tiende mann måtte dø : fra konvoifarten under siste krig'', Gyldendal, 1967 - tilgang for norske IP-adresser hos Nasjonalbiblioteket
John Blow

**John Blow** (1649–1708) var en engelsk komponist og organist.

Som ung gutt var John Blow sanger i Chapel Royal hvor han utmerket seg med sin musikkbegavelse. Han fikk organistposten i Westminster Abbey i 1669, og trakk seg i 1680 tilbake til fordel for sin elev Henry Purcell. I 1673 ble Blow Gentleman i Chapel Royal. September samme år giftet han seg med Elizabeth Braddock som døde i barsel ti år senere.

I 1687 overtok han ledelsen av koret i Saint Paul's Cathedral. Etter Purcells død i 1695 fikk han igjen organistposten i Westminster Abbey, og i 1699 den nyopprettede posten som komponist ved Chapel Royal.

Blows mest kjente verk er *Venus and Adonis*, det første eksempelet på en ekte engelsk opera. Purcells *Dido and Aeneas* er sterkt påvirket av dette verket. Blow skrev stort sett kirkemusikk, 110 antemer og 14 *services* (en musikkform brukt i den anglikanske kirkens liturgi). Ellers skrev Blow oder til forskjellige anledninger som for eksempel nyttårsdag eller Ceciliafesten.

Blow døde i 1708 i sitt hus i Broad Sanctuary og er bisatt i Nordapsiden i Westminster Abbey.

## Referanser


## Eksterne lenker
* 
*  Sceneverk
* 
*
Parlamentsvalget i Israel 2009

**Valget i Israel 2009** var valget til Israels nasjonalforsamling Knesset, avholdt den 10. februar 2009. Valget skulle opprinnelig holdes i 2010 men ble fremskyndet på grunn av tidligere statsminister Ehud Olmerts avgang som følge av en korrupsjonsskandale, og på grunn av at utenriksminister Tzipi Livni (leder for det det liberalistiske sentrumspartiet Kadima) ikke klarte å danne en koalisjonsregjering, selv om hun var den kandidaten som fikk flest stemmer.

Sentrumspartiet Kadima fikk 28 representanter, høyrepartiet Likud fikk 27 representanter, mens det israelske arbeiderparti Ha‘Avoda fikk 13.

President Shimon Peres ga oppgaven å danne en koalisjonsregjering til Benjamin Netanyahu fra Likud. Dette er første gang denne oppgaven ikke ble gitt til lederen for det største partiet (selv om det flere ganger har hendt at statsministeren ikke er fra det største partiet). Peres bakgrunn for dette var at Netanyahu hadde bedre grunnlag for å danne regjering, siden hans potensielle partnere på høyresiden hadde vunnet flere seter enn partiene i sentrum og på venstresida, som antakelig hadde støttet Kadima.

Netanyahu dannet en koalisjonsregjering med Yisrael Beitenu, Shas og Arbeiderpartiet, samt The Jewish Home (*jødisk hjem*). Regjeringen trådte i kraft den 31. mars, med Netanyahu som statsminister.

## Valgresultat

## Eksterne lenker
*
Vestre Grimevann

**Vestre Grimevann** er en innsjø i Stigselvvassdraget i Lillesand kommune i Agder fylke. Innsjøen ligger 43,6 meter over havet og har et areal på 1,6 kvadratkilometer. Nedbørsfeltet er 21 kvadratkilometer. Årlig tilsig er 19 millioner kubikkmeter. 

Vestre Grimevann har ingen hovedinnløp, siden det er en sidegren av selve vassdragsstrengen, men flere mindre innløp. De viktigste er Dalebekk, Fiskebekk fra Øvre Fjellvann, Froholtbekken, Fossbekk og Budalsbekken fra Budalstjønna. Vestre Grimevann er forbundet med Østre Grimevann via en kanal som ble gravd ut på 1880-tallet. Kanalen er vannets utløp.

Vannet er rikt på fisk – det er seks forskjellige fiskeslag i Vestre Grimevann: ørret, abbor, røye, lagesild, ål og trepigget stingsild. På 1960 og 70-tallet ble flere av fiskeartene; ørret, røye og lagesild nesten utryddet på grunn av sur nedbør. I tiårene som fulgte gjennomførte Grimevann fiskelag et omfattende redningsprosjekt med innsjøkalking, bekkekalking og utsetting av stedegen fisk. Alle fiskestammene er i dag rehabilitert.

Informasjon om fritidsfiske og fiskekort finnes på nettsiden til Grimevann fiskelag. Sportsfiskeforeningen Skitt fiske har gode råd om fiske og fiskeplasser på sine nettsider.

Næringsgrunnlaget i området er skogbruk og jordbruk. Ved Vestre Grimevann ligger gårdsbrukene Tingsbekk, Froholt, Østre Grimenes, Øvre Grimenes og Vestre Buene. Vannet har vært en viktig ferdselsvei siden de første bosetninger ble etablert her allerede i folkevandringstiden.

Vannet ligger i et populært turområde og benyttes mye for rekreasjon, som bading, fisking og kanopadling. Populære utfluktsmål er Budalen, Synningtangen (Bjørketangen), Bukilen, Byttingsholmen og Beints kjøkken på Bærholmen.

Vestre Grimevann ble i 1993, sammen med resten av Stigselvvassdraget, vernet mot regulering og kraftutbygging gjennom Verneplan IV for vassdrag. (NVE kaller vassdraget Grimeelva.) Verneforskriftene er gitt i Forskrift om rikspolitiske retningslinjer for vernede vassdrag.

Vestre Grimevann, sammen med Østre Grimevann, er drikkevannsreservoar for Lillesand kommune.

Etymologi: Tilsvarende opprinnelse som Grimenes.
## Referanser




## Eksterne lenker
* Grimevann fiskelag 
*Skitt Fiske Lillesand
*Salg av fiskekort: mittfiske.no
*Padle- og badetips: padleperler.no 
*Padleguide: adrenaline.no
*Vassdragsplan for Stigselvvassdraget 
*Lagesildbestanden i Vestre Grimevann: niva.no 
*Kart med stedsnavn i Grimevannene
Asenvågøy fyrstasjon

**Asenvågøy fyrstasjon** er et fyr som ligger nord på Asen, om lag 9 km nordvest for Lysøysund i Ørland kommune i Trøndelag.

Fyret sto ferdig i 1921 og ble oppretta for å sikre trafikken under sildefisket mellom Stoksund og Lysøysundet. Fyret har ei unik havn der en kan legge til uansett vær.

6. oktober 1975 ble fyret avbemanna og automatisert. Stiftinga Frohavet har i dag tatt over drifta av fyret og om sommeren er det i perioder omvisning på fyret.

## Se også
* Norske fyr

## Kilder
* Norsk fyrliste 2008 – side 423
* fyr.no

## Eksterne lenker
* 
* Asenvågsøya Fyrs Venner
Karen Toller

**Karen Toller** (født 1662 i Tønsberg, død 13. august 1742 i Christiania) var en norsk skipsreder og godseier, og en av Christianias rikeste kvinner og største eiendomsbesittere tidlig på 1700-tallet. Hun var datterdatter av borgermester Anders Madsen i Tønsberg og gift med Caspar Herman Hausmann (født 1653, død 1718). Fra sin far, den velstående overhoffrettsassessor Niels Toller, bragte hun med seg Nordre Frogner inn i sitt ekteskap, og hennes datter Karen arvet denne eiendommen etter farens død. Ekteparet hadde flere døtre samt sønnen Frederik Ferdinand Hausmann.

Etter Caspar Herman Hausmanns død i 1718 dro enken Karen Toller til København og krevde sin rett av kongen selv. Hun drev forretningene videre etter sin manns død. De omfattet drift av skip og eiendommer.

Hun var mormors mormor til (Johan Caspar) Herman Wedel-Jarlsberg, som var oppkalt med navnene Caspar Herman etter Karen Tollers ektemann Caspar Herman Hausmann.

## Referanser


## Litteratur
**Den Norske Sjøfarts Historie* (1923), bind 1, s. 452
*Karen Toller Norsk biografisk leksikon
London Business School

**London Business School** er en av de ledende handelshøyskolene i verden. Institusjonen ble grunnlagt i 1964 som en del av University of London, og ligger i den vestlige enden av Regents Park i nordvestre London.

## Utdanning
London Business School tilbyr studier på master og doktorgradsnivå. Skolen har til enhver tid rundt 2000 mastergradsstudenter og 60 doktorgradsstipendiater.

Skolen har disse mastergradsprogrammene:
* MBA (15 – 21 måneder, heltid)
* Executive MBA (20 måneder, deltid), 4 ulike program
* Sloan Fellowship (11 måneder, heltid)
* Master in Management (11 måneder, heltid)
* Master in Finance (11 måneder, heltid)

Skolen er rangert som en av verdens beste i de fleste rankinger av universiteter som tilbyr ledelsesutdannelser. I 2009 kåret Financial Times både MBA og EMBA-programmene ved *London Business School* til nr 1 i verden. Det amerikanske økonomitidsskrifet Forbes kåret samme år *London Business School* som det beste 2-årige MBA-programmet utenfor USA.

London Business School er kjent for sin internasjonale profil. Hvert år uteksamineres ca. 800 mastergradskandidater fra over 80 land. Skolen samarbeider med Columbia Business School i New York og Hong Kong University i Kina om felles EMBA-program.

Skolen tilbyr også videreutdanning for ledere gjennom åpne kurs og skreddersydde programmer for bedrifter.

## Forskning
London Business School har 150 vitenskapelige ansatte, fordelt på 16 forskningssentra og instittuter. Skolen ble i 2009 rangert av The Higher Education Funding Council for England (HEFCE) som en klar nr 1 i Storbritannia innen forskning innen ledelses- og forretningsfag (management and business studies), med 55% av forskningsvirksomheten klassifisert som ledende i verden.

## Referanser


## Eksterne lenker
* London Business School – nettsted